се цитират допълнителни източници, включително доклада на САЩ от 2019 г. относно спазването от страна на Китай на правилата на СТО (9), в който се посочват нарушения на различни равнища на китайската икономика. В жалбата също така се подчертава, че секторът за производство на графитни електроди е разследван от органите на други държави, които са установили наличие на нередности в него (10). Освен това в жалбата се посочва, че голям брой ключови производители на графитни електроди са ДП, включително Sinosteel Engineering & Technology (предишно дружество Sinosteel Jilin Carbon), Shanxi Jinneng Group, Henan General Machinery, Jilin Songjiang Carbon и Kaifeng Carbon. В нея също така се посочва, че съществуват инициативи за създаване на големи производители на графитни електроди в Китай, например Shanghai Baosteel Chemical, дъщерно дружество на групата Baosteel, се е присъединило към водещия частен производител на графитни електроди Fangda Carbon с цел създаването на Baofang Carbon Material Technology — съвместно предприятие за производство на графитни електроди за пещи със свръхвисока мощност в зоната за икономическо и технологично развитие на Ланджоу, провинция Гансу, в размер на 100 000 тона годишно (11). Fangda Carbon, въпреки че е частна собственост, подчертава в годишния си отчет, че съгласува в голяма степен дейностите си с целите на ПКНР (неговата „нормална стопанска дейност е тясно свързана с националната политика“, като се набляга на факта, че „дружеството ще се съсредоточи изцяло върху целта за изграждане на най-голямото водещо предприятие за въглеродни продукти в света и (...) изцяло ще прилага духа на Деветнадесетия национален конгрес на Китайската комунистическа партия“, и се изразява увереност, че „ще се придържа към насоките на новата социалистическа идеология на Xi Jinping с китайски характеристики“ (12)).
 (62)
 Освен това в жалбата се обяснява, че дори частните предприятия често са под прякото влияние на правителството, например общинският клон на Комисията за надзор и управление на държавните активи към Държавния съвет (SASAC) има миноритарен дял във Fushun Carbon, най-големият производител на графитни електроди в Ляонин, което означава, че тя има пряко влияние върху дружеството. По подобен начин държавното инвестиционно дружество CITIC има миноритарен дял в Heifei Carbo, значителен производител на графитни електроди.
 (63)
 Също така в жалбата се посочва, че производителите на основната суровина — иглест кокс — също са в голяма степен ДП. Според жалбата основният производител на нефтен и каменовъглен иглест кокс в Китай е CNPC Jinzhou Petrochemical Company, дъщерно дружество на PetroChina, чийто единствен акционер с контролиращо участие е China National Petroleum Corporation, управлявано от SASAC голямо държавно предприятие. Освен това Shanghai Baosteel Chemical, дъщерно дружество на държавното дружество China Baowu Steel Group, е водещ производител на иглест кокс.
 (64)
 В жалбата също така се посочва, че основните производители на графитни електроди, независимо дали са ДП или частни дружества, са членове на China Carbon Industry Association (Китайското сдружение за въглеродна промишленост), което е под прекия надзор на SASAC и Министерството по гражданските въпроси. Тази организация има за цел да следва повелите на партията и да изпълнява основните цели и ключови задачи, определени от Деветнадесетия национален конгрес на Комунистическата партия.
 (65)
 Също така в